Покана за дискусия с бизнеса „Възможно ли е ново начало?“
2022-02-01 13:30 - 15:30 (Europe/Helsinki) | Регионална библиотека “Захарий Княжески” – Стара Загора, бул. „Руски“ 44, Стара Загора, Bulgaria
Идния вторник в Стара Загора се провежда дискусия на тема „Устойчивото лидерство“. Вероятно представлява интерес за теб, ако имаш собствен бизнес, но търсиш нови модели на функциониране. Полезно ще ти е и ако планираш да стартираш свое занимание, което да е съобразено поне отчасти с наболелите екологични или обществени въпроси. В дискусията участват представители на местния бизнес, администрацията и НПО.
По време на събитието се представя и книгата „Лидери за ново начало“, която разказва вдъхновяващите истории на световни съвременни лидери – носители на промяната към устойчиво съществуване.
За кого е подходящо

За всички, които се интересуват от темата за устойчивостта в бизнес средата.

Дискусията е без такса, но с предварителна регистрация на мейл office@kauzi.org или телефон 0876 247 334. Лице за контакт – Биляна Камбурова.

Срещата се провежда спрямо актуалните Covid изисквания.

Присъствено обучение за стартиращи предприемачи в Стара Загора
2023-02-21 18:00 - 21:00 | The Lodge Coworking Space, Антон Маричин 51, Стара Загора, Bulgaria
Не усещаш своето място в корпоративния свят, нямаш и желание да развиваш нечии чужди идеи, защото виждаш редица грешни решения, които могат да бъдат избегнати. Знаеш, че ти би направил нещата по друг начин. Затова и обмисляш да изградиш свой собствен бизнес спрямо стандартите и ценностите си. Обучението за предприемачи ти идва на помощ.
Включи се и в рамките на 13 седмици ще разбереш:

как да проучваш пазара;
повече за основите на маркетинга и рекламата;
детайли относно ценообразуването и производството;
как да намериш финансиране и др.

Разгледай програмата на събитието, за да научиш и кои са останалите лекции.
В края на обучението всеки участник изготвя бизнес план и представя своя проект пред жури. Най-добрите от тях получават възможност за финансиране.
За кого е подходящо

За бъдещи предприемачи и собственици на бизнес, които искат да подобрят своето развитие.

Обучението е без такса, но с предварителен подбор.

Изпрати кандидатурата си преди 21.02.2023
